system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Petru Orseolo?
assistant
Petru Orseolo, uneori Petru Venețianul, alternativ Urseolo, Petru I, (n. 1011, Veneția  – d. 1046, Alba Regală) a fost al doilea rege al Regatului Ungariei, fiul dogelui venețian Pietro Ottone Orseolo al III-lea și al fiicei marelui principe Géza pe care diverșii autori o pomenesc  uneori cu numele Gizella, alteori Ileana sau Maria. Tatăl său a fugit în anul 1026 la Constantinopol din cauza unei rebeliuni care a avut loc în Veneția, în timp ce el și-a găsit refugiu în Ungaria, la curtea unchiului său, regele Ștefan I. Acolo tânărul Petru Orseolo, în vârstă de 15 ani, a fost numit, de către rege, comandant al gărzii regale. După moartea în anul 1031 a prințului Imre a devenit un serios concurent la succesiunea tronului în fața lui Vazul și a celor trei fii ai lui Ladislau Szár.

Istoria Ungariei
Regi ai Ungariei
Dinastia Arpadiană
Istoria Veneției